**Lp kohtunik Merike Varusk**

Harju Maakohus

Tallinna kohtumaja

**Tsiviilasi nr 2-15-18092**

07. aprill 2020. a.

**Lõpparuanne**

**Rahalaev OÜ (pankrotis) pankrotimenetluses**

Harju Maakohtu 17.02.2016. a kohtumäärusega kuulutati välja Rahalaev OÜ, registrikood 11514305, pankrot ning pankrotihalduriks nimetati Martin Krupp, kes kinnitati pankrotihalduriks võlausaldajate esimesel üldkoosolekul 08.03.2016. a.

Käesolevaga esitab pankrotihaldur PankrS § 162 alusel lõpparuande pankrotimenetluse lõpetamiseks. Lõpparuande teade ilmus väljaandes Ametlikud Teadaanded 07.04.2020. a.

1. **Üldandmed võlgniku kohta**
   1. Ärinimi: **OÜ Rahalaev (likvideerimisel)**
   2. Registrikood: 11514305
   3. Asukoht: Tartu mnt 2, Tallinn, Harju maakond 10145
   4. Likvideerija: Anton Sigal, isikukood 38207170301 (alates 20.10.2015. a)

1.5. Osakapital: 40 000 EEK (2 556 EUR)

1.6. Juhatuse liikmed Eimar Rahumaa, isikukood 34808202712 (alates 16.07.2009. a kuni 20.10.2015. a) Indrek Rahumaa, isikukood 37202170284 (alates 10.10.2008. a kuni 16.07.2009. a) Anton Sigal, isikukood 38207170301 (alates 02.07.2008. a kuni 10.10.2008. a)

1.7. Osanikud Eimar Rahumaa, isikukood 34808202712

(alates 31.05.2013. a) Eimar Rahumaa, isikukood 34808202712 (alates 15.07.2009. a kuni 31.05.2013. a) Indrek Rahumaa, isikukood 37202170284 (alates 01.10.2008. a kuni 15.07.2009. a) Anton Sigal, isikukood 38207170301 (alates 02.07.2008. a kuni 01.10.2008. a)

1.8. Asutaja Anton Sigal, isikukood 38207170301 (alates 02.07.2008. a)

1.9. Põhitegevusala: Valdusfirmade tegevus

1. **Andmed pankrotimenetluse kohta**
   1. Pankrotiavalduse esitaja: võlausaldaja Kremmi Holding OÜ
   2. Pankrotiavalduse menetlusse võtmise määrus: 20.01.2016. a
   3. Ajutine pankrotihaldur: Martin Krupp
   4. Pankrotimäärus: 17.02.2016. a
   5. Pankrotihaldur: Martin Krupp
   6. Võlausaldajate esimene üldkoosolek: 08.03.2016. a
   7. Nõuete kaitsmise koosolek 19.12.2016. a
   8. Jaotusettepaneku koostamine: 21.04.2017. a
   9. Jaotusettepaneku kinnitamine 04.05.2017. a
2. **Andmed pankrotivara ja selle müügist saadud raha kohta**

Võlgniku varaks oli nõue AS Alta Foods (pankrotis) vastu summas 985 684 eurot (15 422 608 Eesti krooni). Nimetatud nõue tunnustati AS Alta Foods (pankrotis) pankrotimenetluses teise järgu nõudena. AS-i Alta Foods (pankrotis) pankrotimenetluses on tehtud väljamakse võlgniku pankrotimenetlusse summas 41 468,58 eurot. AS Alta Foods pankrotimenetlus lõppes 10.01.2019.a. kohtumäärusega lõpparuande kinnitamisega. AS Alta Foods pankrotihalduri selgituste kohaselt rohkem väljamakseid oodata ei ole.

Pangaintressidena on laekunud 0,16 eurot.

Kokku on pankrotivarasse laekumisi toimunud summas 41 468,74 eurot. Pankroti välja kuulutamise hetkel oli võlgniku arvelduskontol 385,53 eurot.

1. **Andmed PankrS §-s 146 nimetatud väljamaksete kohta**

Pankrotiseaduse § 146 lg 1 kohaselt enne jaotise alusel raha väljamaksmist tehakse pankrotivarast pankrotimenetlusega seotud väljamaksed järgmises järjekorras 1) vara välistamise ja tagasivõitmise tagajärgedest tulenevad nõuded 2) võlgnikule ja tema ülalpeetavale makstav elatis 3) massikohustused 4) pankrotimenetluse kulud.

PankrS § 146 lg 1 p 3 nimetatud massikohustused on vastavalt PankrS § 148 1) pankrotimenetluse ajal halduri poolt oma ülesannete täitmisel tehtud tehingutest ja muudest toimingutest tekkinud kohustused 2) võlgniku poolt täitmata lepingutest tulenevad kohustused, kui haldur on jätkanud kohustuse täitmist või teatanud, et kavatseb nõuda lepingu täitmist 3) võlgniku majandustegevuse jätkamisega seotud maksud 4) juriidilisest isikust võlgniku poolt pankrotimenetluse ajal õigusvastaselt tekitatud kahju hüvitamise kohustused ja muud kohustused, mida pankrotiseadus loeb massikohustuseks.

PankrS § 146 lg 1 p 4 nimetatud pankrotimenetluse kulud on 1) menetluskulud 2) ajutise halduri tasu 3) halduri tasu 4) pankrotitoimkonna liikmete tasu 5) ajutise halduri ja halduri tehtud vajalikud kulutused oma ülesannete täitmiseks.

Pankrotimenetluses on tehtud järgmised PankrS § 146 lg 1 p 4 (pankrotimenetluse kulud) väljamaksed kogusummas 1 092,87 eurot järgmiselt:

1. Panga teenustasu 1,24 eurot
2. Ajutise halduri kulud 63,63 eurot
3. Ajutise halduri tasu 1 028 eurot

Pankrotihaldur märgib, et 04.04.2016. a kohtumäärusega on kinnitatud ajutise pankrotihalduri Martin Krupp töötasu summas 1 440 eurot, millele lisandub käibemaks summas 288 eurot ning kuluhüvitisena 63,63 eurot. Nimetatud kohtumäärusega kohustati maksma Advokaadibüroo Kaevando & Partnerid OÜ poolt 10.12.2015. a kohtu deposiiti tasutud summast 700 eurot välja OÜ Rahalaev (pankrotis) ajutise pankrotihalduri Martin Krupp tasuks.

1. **Andmed jaotiste alusel väljamakstud raha kohta nõuete rahuldamisjärkude kaupa**
   1. Pankrotihaldur koostas 21.04.2017. a jaotusettepaneku, mille kohus kinnitas 04.05.2017. a määrusega. Pankrotimenetluses on tunnustatud 1 võlanõue summas 602 387,80 järgmiselt:

**I järk**

**PankrS § 153 lg 1 p** 1 *–* pandiga tagatud tähtaegselt tunnustatud nõuded.

Antud rahuldamisjärku kuuluvaid nõudeid ei esitatud.

**II järk**

**PankrS § 153 lg 1 p 2 – muud tähtaegselt esitatud tunnustatud nõuded** kogusummas 602 387,80 eurot järgmiselt:

|  |  |  |  |  |
| --- | --- | --- | --- | --- |
| **Jrk nr** | **Võlausaldaja nimi** | **Tunnustatud nõude suurus (eurodes)** | | **Jaotise %** |
| 1 | KREMMI HOLDING OÜ (kustutatud) | 602 387,80 | 100% | |

**III järk**

**PankrS § 153 lg 1 p 3 – tähtaegselt esitamata, kuid tunnustatud nõuded.**

Antud rahuldamisjärku kuuluvaid nõudeid ei esitatud.

* 1. Pankrotihaldur märgib, et 27.04.2018. a. edastas Sirje Tael Martin Krupp´ile teate OÜ Kremmi Holding (kustutatud) nõude loovutusest OÜ-le Kentex Finance Eesti.
  2. Jaotise alusel on tehtud väljamakse summas 35 900 eurot OÜ-le Kentex Finance Eesti.
  3. Pankrotihaldur on esitanud taotluse määrata halduri tasuks 5 611,77 eurot, millele lisandub käibemaks 1 122,35 eurot, kokku 6 734,12 eurot.
  4. Arvestades, et pankrotimenetluses on rahalisi vahendeid kokku 41 854,27, kulutusi on tehtud summas 1 092,87 ning pankrotihalduri tasu miinimummäär oleks 6 734,11 eurot (koos käibemaksuga, samuti asjaolu, et kolme ülekande tegemise kulu oleks kokku 0,48 senti (halduri tasu, käibemaks, väljamakse võlausaldajale) jääks vabasid vahendeid väljamakse tegemiseks võlausaldajale 34 026,81 eurot.
  5. Pankrotihalduri poolt on Kentex Finance Eesti OÜ-le tehtud ekslikult väljamakse 35 900 eurot, kuid haldurile teadaolevalt on Kentex Finance Eesti OÜ tasunud nimetatud summast 6 125,27 eurot pankrotihalduri tasu katteks kohtu deposiitkontole. Arvestades, et Kentex Finance Eesti OÜ-le tehtava väljamakse suurus peaks olema kokku 34 026,81 eurot, siis palub pankrotihaldur Kentex Finance Eesti OÜ poolt kohtu deposiiti tasutud summast 1 873,19 eurot kanda halduri tasu katteks Rahalaev OÜ (pankrotis) arvelduskontole ning ülejäänud kohtu deposiidis olev summa 4 252,08 eurot tagastada Kentex Finance Eesti OÜ-le.

1. **Andmed müümata pankrotivara ja teistelt isikutelt saadaoleva vara kohta**

Müümata pankrotivara ja teistelt isikutelt saadaolev vara puudub.

1. **Andmed halduri tegevuse kohta pankrotivara valitsemisel**

Harju Maakohtu 17.02.2016. a kohtumäärusega kuulutati välja Rahalaev OÜ (registrikood 11514305) pankrot ning pankrotihalduriks nimetati Martin Krupp, kes kinnitati pankrotihalduriks võlausaldajate esimesel üldkoosolekul 08.03.2016. a.

26.09.2016. a esitas Riigikohtu Tsiviilkolleegium OÜ Rahalaev (pankrotis) pankrotihaldurile järelepärimise nr 7-1-2-855-16, milles palus hiljemalt 30.09.2016. a teatada, kas pankrotihaldur soovib jätkuvalt 29.10.2012. a esitatud kassatsioonkaebuse menetlemist. OÜ Rahalaev (pankrotis) lepinguline esindaja vandeadvokaat Chirag Mody on Riigikohtule teatanud, et OÜ Rahalaev (pankrotis) ja Indrek Rahumaa soovivad kassatsioonkaebuse menetlemist ja jäävad esitatud taotluste juurde. Samuti on menetluse jätkamist soovinud KREMMI HOLDING OÜ (kustutatud).

Pankrotiseaduse §43 lg 5 kohaselt kui kohtumenetluses on varaline nõue võlgniku vastu, milles tehtud lahendi peale on võimalik edasi kaevata, võib pärast pankroti väljakuulutamist võlgniku nimel edasi kaevata haldur. Halduri nõusolekul võib võlgnik ise kaebuse esitada.

OÜ Rahalaev (pankrotis) pankrotihaldur teatas, et ei soovi astuda nimetatud tsiviilasja menetlusse. Pankrotihaldur on tulenevalt PankrS § 43 lg 5 nõus, et võlgnik jätkab menetlust tsiviilasjas nr 2-11-4001 ise.

19.12.2016. a. toimus nõuete kaitsmise koosolek, kus vaadati läbi 1 nõudeavaldus summas 602 387,80 eurot.

21.04.2017. a koostas pankrotihaldur jaotusettepaneku, mille Harju Maakohus kinnitas 04.05.2017. a määrusega.

27.04.2018. a. edastas Sirje Tael Martin Krupp´ile teate OÜ Kremmi Holding (kustutatud) nõude loovutusest OÜ-le Kentex Finance Eesti.

1. **Iga võlausaldaja tunnustatud nõude osa, mille ulatuses võlausaldaja ei ole raha saanud**

|  |  |  |  |  |  |
| --- | --- | --- | --- | --- | --- |
| **Jrk nr** | **Võlausaldaja nimi** | **Tunnustatud nõude suurus (eurodes)** | **Saamata summa (eurodes)** | **Järk** | **Jaotise %** |
| 1 | Kentex Finance Eesti OÜ | 602 387,80 | 566 487,80 | II | 100% |

1. Andmed pankrotimenetluses esitatud hagide kohta, samuti hagide kohta, mida pankrotihaldur kavatseb veel esitada

Pankrotimenetluses ei ole esitatud ja pankrotihaldur ei kavatse esitada hagisid.

1. **Kohtukulud ning ajutise halduri ja halduri tehtud vajalikud kulutused**

Kohtukulud ja halduri tehtud vajalikud kulutused on kajastatud käesoleva aruande punktis 4.

1. **Maksejõuetuse põhjus**

Võlgnik kanti äriregistrisse 02.07.2008. a ning võlgniku põhitegevusalaks oli äriregistri andmetel valdusfirmade tegevus. Äriregistri andmetel oli võlgniku poolt äriregistrile esitatud viimane aruanne 2011. a majandusaasta aruanne. Viimase majandusaasta aruande kohaselt puudus võlgnikul 2011. a aktiivne majandustegevus. Võlgnikul ei olnud ühtegi töötajat. 2012. a aktiivset majandustegevust ei planeeritud.

Pankrotihaldurile kättesaadava informatsiooni kohaselt ei ole pankrotihalduril võimalik teha lõplikke järeldusi võlgniku maksejõuetuse põhjuste ja tekkimise aja kohta. Pankrotihalduri hinnangul on võlgniku maksejõuetus kujunenud välja hiljemalt 2013. a I kvartalis, mil võlgnik ei asunud täitma 21.12.2012. a Riigikohtu määrusega kohtuasjas nr 3-7-1-779-12 kinnitatud kompromissi.

**Arvestades eeltoodut ja juhindudes PankrS § 162, 163 ja 165 lg 3 palun:**

1. **kinnitada lõpparuanne ja lõpetada Rahalaev OÜ, registrikood 11514305, pankrotimenetlus;**
2. **vabastada pankrotihaldur Martin Krupp pankrotihalduri kohustustest;**
3. **kinnitada pankrotihaldurile lõplik tasu vastavalt esitatud taotlusele;**
4. **Võlausaldajate nõuded jäid rahuldamata järgmistes summades**

|  |  |  |  |  |
| --- | --- | --- | --- | --- |
| **Jrk nr** | **Võlausaldaja nimi** | **Tunnustatud nõude suurus (eurodes)** | **Saamata summa (eurodes)** | **Järk** |
| 1 | Kentex Finance Eesti OÜ | 602 387,80 | 568 360,99 | II |

1. **Tasuda Kentex Finance Eesti OÜ poolt kohtu deposiit kantud summast 1 873,19 eurot pankrotihalduri tasu katteks Rahalaev OÜ (pankrotis) arvelduskontole ning ülejäänud kohtu deposiidis olev summa 4 252,08 eurot tagastada Kentex Finance Eesti OÜ-le.**

Lugupidamisega

*/allkirjastatud digitaalselt/*

Martin Krupp

Rahalaev OÜ (pankrotis) pankrotihaldur